ET
C 24/22
Euroopa Liidu Teataja
17.1.2022
Eelotsusetaotlus, mille on esitanud Booky.fi Oy (Soome) 4. novembril 2021 – Booky.fi Oy (Kohtuasi C-662/21) (2022/C 24/28) Kohtumenetluse keel: soome Eelotsusetaotluse esitanud kohus Booky.fi Oy
Põhikohtuasja pooled Kaebuse esitaja: Booky.fi Oy Menetluses osales: Kansallinen audiovisuaalinen instituutti (KAVI)
Eelotsuse küsimused 1.
Kas ELTL artikkel 34, kui võtta arvesse ELTL artiklit 36, välistab audiovisuaalprogrammide seaduse § 5 esimese lõigu sellise tõlgenduse, mille kohaselt peavad audiovisuaalprogrammide salvestised olema audiovisuaalprogrammide seaduse alusel klassifitseeritud ning selle seadusel põhinevale klassifikatsioonile vastav vanusepiirangu märgis peab sisalduma tooteinfos juba selles etapis, kui audiovisuaalprogrammide salvestised on netipoes müügil, kuigi audiovisuaal­ programmide salvestised on klassifitseeritud ja märgistatud teises liikmesriigis ja neid ei ole veel Soome toimetatud?
Kas küsimusele vastamisel omab tähtsust see, et audiovisuaalprogrammide seaduses puudub säte, mis näeks ette klassifitseerimisest ja märgistamisest erandi tegemise võimaluse juhul, kui audiovisuaalprogrammi salvestise ostja täisealisus on kindlaks tehtud, ja see, et eelnimetatud uuesti klassifitseerimise ja märgistamise nõuet kohaldatakse audiovisuaalprogrammi salvestise netipoes müümise korral vaid siis, kui programmi pakkuja on ühing või ettevõtja, kes on asutatud Soomes või kellel on Soomes püsiv tegevuskoht, või füüsiline isik, kes on Soome kodanik või kelle alaline elukoht on Soomes, või on otsus programmi pakkumise kohta tehtud Soomes? 2.
Kas juhul, kui eelnimetatud uuesti klassifitseerimist ja märgistamist puudutava nõude proportsionaalsuse eelduseks on, et nõudest erandi tegemine on võimalik vaid siis, kui audiovisuaalprogrammi salvestise ostja täisealisus on kindlaks tehtud, peab täisealistele isikutele müügi puhul kehtima nõue, et audiovisuaalprogrammi salvestise tellimise ja ostmise etapis on täiesti kindel, et ostja on täisealine, või piisab sellest, et audiovisuaalprogrammi müüja teeb pingutusi ostja täisealisuse kindlaks tegemiseks?
Eelotsusetaotlus, mille on esitanud Hovrätten för Nedre Norrland (Rootsi) 5. novembril 2021 – AI versus Åklagarmyndigheten (Kohtuasi C-666/21) (2022/C 24/29) Kohtumenetluse keel: rootsi Eelotsusetaotluse esitanud kohus Hovrätten för Nedre Norrland
Põhikohtuasja pooled Apellant ja vastustaja: AI ja Åklagarmyndigheten